Diari Oficial de la Generalitat Valenciana


Sumari del DOGV 9199, del 21-10-2021 (2021/10558)

DECRET 171/2021, de 15 d'octubre, del Consell, de concessió directa de l'increment de les ajudes a projectes d'inserció laboral per al finançament parcial dels costos salarials del personal amb diversitat funcional o discapacitat severa en centres especials d'Ocupació, regulades en el Decret 217/2020, i de convocatòria de les ajudes de 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9199

Data del DOGV
:   21-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10967


Data del document
:   15-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * política d'ocupació
    * accés a la professió

DECRET 171/2021, de 15 d'octubre, del Consell, de concessió directa de l'increment de les ajudes a projectes d'inserció laboral per al finançament parcial dels costos salarials del personal amb diversitat funcional o discapacitat severa en centres especials d'Ocupació, regulades en el Decret 217/2020, i de convocatòria de les ajudes de 2021. [2021/10657]  
  
El Decret 217/2020, de 29 de desembre, del Consell, va aprovar les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals i les va convocar per a 2021.  
Entre les ajudes regulades en el Decret 217/2020, figuren les «Ajudes a projectes d'inserció laboral en CEO per al finançament parcial dels costos salarials del personal amb diversitat funcional o discapacitat de l'exercici 2021». Es tracta d'ajudes per al manteniment de llocs de treball ocupats per persones amb discapacitat o diversitat funcional, consistents en el 50 % del Salari Mínim Interprofessional (d'ara en avant SMI), vigent en 2021 per cada lloc de treball a jornada completa, o part proporcional en el cas de contractes a temps parcial.  
  
Aquestes ajudes corresponen a un programa d'ajudes estatal, destinat al manteniment de llocs de treball ocupats per persones amb diversitat funcional o discapacitat en centres especials d'ocupació (CEO), finançat amb fons del Servei Públic d'Ocupació Estatal (SEPE), i regulat en l'Ordre del Ministeri de Treball i Assumptes Socials de 16 d'octubre de 1998, per la qual s'estableixen les bases reguladores per a la concessió de les ajudes i subvencions públiques destinades al foment de la integració laboral de persones amb diversitat funcional o discapacitat en CEO i treball autònom.  
La seua regulació i convocatòria en la Comunitat Valenciana a través d'un decret del Consell està derivada del que es disposa en el Reial decret 357/2006, de 24 de març, pel qual es regula la concessió directa de determinades subvencions en els àmbits de l'ocupació i de la formació professional ocupacional, pel qual s'autoritza la concessió directa de les ajudes destinades als CEO a l'empara del que es disposa en l'article 22.2.c de la Llei 38/2003, de 17 de novembre, general de subvencions i les exclou de l'aplicació del procediment de concurrència competitiva, atesa la singularitat derivada de les difícils circumstàncies d'inserció laboral del col·lectiu de persones amb diversitat funcional o discapacitat, que permeten apreciar la concurrència de raons d'interés públic, econòmic i social que dificulten la convocatòria pública de les referides subvencions, i això en relació amb el que es disposa en els articles 160.1.A) i 168.1.C) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Les subvencions per al manteniment de llocs de treball de persones amb discapacitat en els CEO vinculen la seua quantia a l'SMI vigent a cada moment, per la qual cosa aquestes subvencions han resultat afectades pels successius increments de l'SMI dels anys 2019 i 2020.  
  
Quant a l'SMI de 2021, el Reial Decret llei 38/2020, de 29 de desembre, pel qual s'adopten mesures d'adaptació a la situació d'Estat tercer del Regne Unit de Gran Bretanya i Irlanda del Nord després de la finalització del període transitori previst en l'Acord sobre la retirada del Regne Unit de Gran Bretanya i Irlanda del Nord de la Unió Europea i de la Comunitat Europea de l'Energia Atòmica, de 31 de gener de 2020, mitjançant la disposició addicional sisena, ha prorrogat la vigència del Reial decret 231/2020, de 4 de febrer, pel qual es fixa el salari mínim interprofessional per a 2020, fins que s'aprove el reial decret pel qual es fixa l'SMI per a l'any 2021 en el marc del diàleg social.  
  
Per això, i per a fer costat als CEO en la seua adaptació a l'evolució de l'SMI, i en un procés de recuperació de la societat davant la crisi econòmica i d'ocupació produïda per la Covid-19, s'ha publicat en el BOE del 25.05.2021 l'Ordre TES/501/2021, de 20 de maig, per la qual s'incrementen, amb caràcter extraordinari durant 2021, les subvencions destinades al manteniment de llocs de treball de persones amb discapacitat en els CEO, establides en l'Ordre del Ministeri de Treball i Assumptes Socials, de 16 d'octubre de 1998, per la qual s'estableixen les bases reguladores per a la concessió de les ajudes i subvencions públiques destinades al foment de la integració laboral de les persones amb discapacitat en centres especials d'ocupació i treball autònom.  
  
Aquesta Ordre incrementa un 5 % de l'SMI les ajudes salarials destinades al manteniment de llocs de treball ocupats per persones amb discapacitat o diversitat funcional en CEO, de manera extraordinària durant l'exercici 2021. Per a la concessió d'aqueix 5 % de l'SMI complementari, es fa necessari publicar un nou instrument jurídic a través d'aquest decret.  
Aquest decret compleix amb els principis de bona regulació, de necessitat, eficàcia, proporcionalitat, seguretat jurídica, transparència i eficiència previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
  
Així, es compleix amb els principis de necessitat i eficàcia, en estar la iniciativa normativa justificada per ser la necessària per a complir l'objectiu establit en aquest. De la mateixa manera, en compliment del principi de proporcionalitat, la norma estableix la regulació imprescindible per a atendre la necessitat a cobrir, que és la d'establir l'increment extraordinari, i únicament durant 2021, del percentatge de finançament de les subvencions per manteniment de llocs de treball de persones amb discapacitat en CEO, regulades en l'esmentada Ordre del Ministeri de Treball i Assumptes Socials de 16 d'octubre de 1998.  
  
D'altra banda, en virtut del principi de seguretat jurídica, aquest decret és coherent amb el conjunt de l'ordenament normatiu en el seu àmbit d'aplicació. Igualment, s'ha tingut en compte el principi de transparència, definint-se l'objecte i àmbit d'aplicació, així com s'ha promogut la participació de les principals entitats representatives de la discapacitat, de les organitzacions sindicals i empresarials més representatives i de les administracions competents en el procés de tramitació d'aquest.  
Finalment, en aplicació del principi d'eficiència, aquest decret persegueix una utilització correcta dels recursos públics. En ell s'estableix un increment de les subvencions per manteniment de llocs de treball de persones amb discapacitat en CEO per a assegurar, sense substituir l'aportació raonablement exigible a les empreses titulars de CEO per a assumir en part la pujada de l'SMI, que aquests CEO puguen fer front no sols a aquest augment de l'SMI sinó també a les especials circumstàncies per a l'ocupació i l'economia produïdes aquest any 2021 per la pandèmia sanitària de la Covid-19.  
Per tot això, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Economia Sostenible, Sectors Productius, Comerç i Treball, amb la deliberació prèvia del Consell, en la reunió de 15 d'octubre de 2021,  
  
  
DECRETE  
  
Article 1. Objecte i àmbit  
Aquest decret té per objecte establir la concessió directa de l'increment del 5 % de l'S.M.I. de les «Ajudes a projectes d'inserció laboral en CEO per al finançament parcial dels costos salarials del personal amb diversitat funcional o discapacitat severa de l'exercici 2021», que passen del 50 % al 55 % de l'SMI, per a les persones treballadores amb diversitat funcional o discapacitat, sempre que estiguen incloses en algun dels grups descrits a continuació, i fixar la seua convocatòria per a 2021:  
a) Persones amb paràlisi cerebral, persones amb malaltia mental o persones amb discapacitat intel·lectual, incloses les persones amb trastorns de l'espectre de l'autisme, amb un grau de discapacitat reconegut igual o superior al 33 per 100.  
b) Persones amb discapacitat física o sensorial, amb un grau de discapacitat reconegut igual o superior al 65 per 100.  
  
Article 2. Règim jurídic  
1. Les ajudes regulades en aquest decret es regeixen pel que es disposa en el Decret 217/2020, de 29 de desembre, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i convocatòria per a 2021 i l'Ordre TES/501/2021, de 20 de maig, per la qual s'incrementen, amb caràcter extraordinari durant 2021, les subvencions destinades al manteniment de llocs de treball de persones amb discapacitat en els centres especials d'ocupació, establides en l'Ordre del Ministeri de Treball i Assumptes Socials, de 16 d'octubre de 1998, per la qual s'estableixen les bases reguladores per a la concessió de les ajudes i subvencions públiques destinades al foment de la integració laboral de les persones amb discapacitat en centres especials d'ocupació i treball autònom.  
  
2. En tot allò que no regulen aquesta normativa i el present decret seran aplicables:  
a) La Llei 1/2015, de 6 de febrer, de la Generalitat, de 6 de febrer, de la Generalitat, d'hisenda pública, del sector públic instrumental i de subvencions.  
b) La Llei 38/2003, de 17 de novembre, general de subvencions.  
c) El Reial decret 887/2006, de 21 de juliol, pel qual s'aprova el Reglament de la Llei general de subvencions.  
d) La Llei 39/2015, d'1 d'octubre, del procediment administratiu comú de les administracions públiques, quant al procediment administratiu.  
  
Article 3. Finançament  
Les ajudes regulades en aquest decret es finançaran amb càrrec al programa pressupostari 322.51 del pressupost de LABORA Servei Valencià d'Ocupació i Formació per a l'exercici 2021, línia de subvenció S800000, amb un import total màxim d'1.100.000,00 ?, fons procedents del SEPE.  
  
Article 4. Entitats beneficiàries  
1. Podran ser beneficiàries de les ajudes regulades en aquest decret els CEO inscrits en el registre administratiu de CEO de la Comunitat Valenciana, que hagen resultat beneficiaris en 2021 de les «Ajudes a projectes d'inserció laboral en CEO per al finançament parcial dels costos salarials del personal amb diversitat funcional o discapacitat de 2021», regulades en el Decret 217/2020, i per les persones treballadores amb diversitat funcional severa incloses en l'objecte d'aquest decret.  
  
2. Per a resultar beneficiàries de les ajudes regulades en aquest decret, hauran de complir els requisits i obligacions establits en el Decret 217/2020, de 29 de desembre, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i convocatòria per a 2021.  
  
Article 5. Subvencions  
1. Les ajudes regulades en aquest decret consisteixen en l'increment d'un 5 % de l'SMI corresponent a l'exercici 2021 de les «Ajudes a projectes d'inserció laboral en CEO per al finançament parcial dels costos salarials del personal amb diversitat funcional o discapacitat de 2021», regulades en el Decret 217/2020, de 29 de desembre, del Consell, per a les persones treballadores amb diversitat funcional severa incloses en l'article 1 d'aquest decret, els costos salarials de les quals hagen sigut subvencionats i pels mateixos períodes i jornades.  
2. Per a resultar ampliables les ajudes, les persones treballadores amb diversitat funcional o discapacitat subvencionables hauran de reunir els requisits establits en el Decret 217/2020.  
  
Article 6. Sol·licituds, termini i documentació  
1. Les sol·licituds es presentaran de manera telemàtica, tal com estableix el Decret 217/2020, bé a través de la seu electrònica de la Generalitat (https://sede.gva.es), o bé a través de la web de LABORA Servei Valencià d'Ocupació i Formació (http://www.labora.gva.es/va/centres-especials-d-ocupacio) en l'enllaç de sol·licitud telemàtica que hi ha associat a l'ajuda publicada. Per a això, s'haurà de disposar de signatura electrònica avançada, bé amb el certificat reconegut de representant d'entitat (persones jurídiques) o bé amb el certificat reconegut per a la ciutadania (persona física), en el supòsit de persones autoritzades en el Registre de Representants.  
2. El termini per a la presentació de les sol·licituds serà de deu dies hàbils comptats a partir de les 09.00 hores de l'endemà de la publicació d'aquest decret en el DOGV, i finalitzarà a les 23.59 hores del desé dia.  
  
3. Les sol·licituds hauran de presentar-se juntament amb la documentació següent, signada electrònicament, que haurà d'annexar-se per mitjans telemàtics:  
a) Dades bancàries per a l'ingrés de les ajudes: si les dades bancàries ja s'han presentat amb anterioritat davant LABORA Servei Valencià d'Ocupació i Formació i no ha experimentat variació, únicament s'indicarà el compte en què s'haurà de practicar l'ingrés. En defecte d'això, hauran d'aportar «Dades de domiciliació bancària», segons model normalitzat.  
En el cas de presentació de dades de domiciliació bancària noves, s'haurà d'aportar un certificat de l'entitat bancària acreditatiu de la titularitat del compte.  
b) Declaració responsable subscrita per la representació legal que l'entitat beneficiària no està incursa en cap de les prohibicions per a obtindre la condició de beneficiària de subvencions i en concret de no trobar-se en el supòsit de l'article 13.2.g de la Llei 38/2003, de 17 de novembre, general de subvencions.  
c) Declaració responsable acreditativa que l'entitat beneficiària compleix els requisits establits en el Reglament 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L187, de 26.06.2014), modificat pel Reglament (UE) 2020/972 de la Comissió de 2 de juliol de 2020 pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents (DOUE L 215/3, 07.07.2020), i per tant, no es troba incursa en cap de les causes d'exclusió incloses en aquest Reglament i recollides en la disposició addicional tercera del Decret 217/2020.  
d) Declaració responsable que l'import de les subvencions sol·licitades sobre la base d'aquest decret en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos d'altres administracions públiques, o d'altres ens públics o privats, nacionals o internacionals, supere els límits establits en el Reglament 651/2014, de la Comissió, de 17 de juny de 2014, i recollides en la disposició addicional tercera del Decret 217/2020.  
  
e) Import de l'ajuda sol·licitada i nombre de persones treballadores amb diversitat funcional o discapacitat severa pels quals sol·licita l'ajuda corresponent a l'increment del 5 % de l'SMI, en model normalitzat que figura en l'enllaç a la web de LABORA Servei Valencià d'Ocupació i Formació com a annex I.  
4. La presentació de la sol·licitud comportarà l'autorització de la sol·licitant perquè LABORA Servei Valencià d'Ocupació i Formació obtinga directament l'acreditació de les seues dades d'identitat, en cas de persona física, i de la representació legal, en el cas de persona jurídica, així com del compliment de les obligacions amb la Seguretat Social, establides en els articles 18 i 19 del Reglament de la Llei general de subvencions, i no serà necessari aportar les corresponents certificacions ni la documentació identificativa.  
No obstant això, la persona sol·licitant o representant legal podrà denegar o revocar aquest consentiment efectuant comunicació escrita a LABORA Servei Valencià d'Ocupació i Formació, en tal sentit. En aquest supòsit, haurà de presentar-se la documentació identificativa de la persona sol·licitant, així com els certificats originals positius de la Tresoreria General de la Seguretat Social, expressius d'estar al corrent en el compliment de les obligacions amb la Seguretat Social.  
  
Quant a l'acreditació d'estar al corrent en el compliment de les seues obligacions tributàries, la persona sol·licitant podrà autoritzar expressament a LABORA Servei Valencià d'Ocupació i Formació per a l'obtenció directa d'aquesta informació, i constarà aquesta autorització en la mateixa sol·licitud general de subvencions.  
A falta d'aquesta autorització expressa, hauran de presentar els certificats originals positius de l'Agència Estatal de l'Administració Tributària i de l'Agència Tributària Valenciana.  
5. La presentació de sol·licituds a l'empara d'aquest decret suposa la prestació del consentiment per part de l'entitat sol·licitant perquè LABORA Servei Valencià d'Ocupació i Formació puga sol·licitar als òrgans competents de la Seguretat Social la informació estrictament necessària per a comprovar les altes, baixes, manteniments i incidències de l'entitat sol·licitant de les ajudes.  
6. Declaració responsable de la persona representant legal de l'entitat sol·licitant de les ajudes, acreditativa que ha informat les persones de les quals aporta dades o documentació, relativa entre altres, al tipus i grau de diversitat funcional o discapacitat, dels següents aspectes:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'administració realitze consultes relacionades amb les seues dades per a comprovar, entre altres circumstàncies, la seua veracitat.  
- Del dret d'oposició que l'assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
Així mateix, en el cas que aquesta consulta requerisca per llei autorització de la persona les dades de la qual es consultaran, l'entitat sol·licitant de les ajudes disposa d'aquesta autorització, que estarà disponible a requeriment de l'Administració en qualsevol moment.  
  
Article 7. Procediment per a la concessió de les ajudes  
1. La concessió d'aquestes subvencions es tramitarà, igual que estableix el Decret 217/2020, pel procediment de concessió directa, d'acord amb el que es disposa en els articles 160 i 168.1.C) de la Llei 1/2015.  
  
2. El procediment s'iniciarà d'ofici, mitjançant la publicació íntegra d'aquest decret en la Base de dades Nacional de Subvencions i en el Diari Oficial de la Generalitat Valenciana, d'acord amb el procediment establit en la Llei 38/2003.  
3. La instrucció del procediment de concessió de subvencions correspon a la Subdirecció General d'Ocupació de LABORA Servei Valencià d'Ocupació i Formació.  
4. La competència per a conéixer i resoldre sobre les sol·licituds formulades correspon a la persona titular de la Direcció General de LABORA Servei Valencià d'Ocupació i Formació o òrgan en què delegue.  
5. El termini màxim per a resoldre i notificar la resolució procedent serà de tres mesos, a comptar des de l'endemà de la finalització del termini per a la presentació de sol·licituds.  
Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que es disposa en la legislació del procediment administratiu comú.  
6. En cas d'insuficiència de crèdit i que diferents sol·licituds tinguen la mateixa data i hora d'entrada i d'expedient complet, es prioritzarà l'expedient que tinga major percentatge de dones treballadores amb diversitat funcional o discapacitat; si l'empat persistira, es prioritzarà l'expedient que tinga major percentatge de persones amb diversitat funcional o discapacitat severa en plantilla. Si finalment, i malgrat l'aplicació dels criteris anteriors, l'empat persisteix, es prioritzarà a les entitats sol·licitants qualificades com a CEO d'Iniciativa Social.»  
  
En el supòsit d'expedients completats després d'una esmena, els empats es dirimeixen segons els criteris anteriors i, en última instància, es prioritzarà la data de sol·licitud més antiga.  
7. La resolució de concessió de les ajudes, motivada com cal, fixarà expressament la quantia concedida, i incorporarà, si escau, les condicions, obligacions i determinacions accessòries al fet que haja de subjectar-se la beneficiària d'aquesta, amb notificació a les persones o entitats interessades en els termes descrits en la legislació del procediment administratiu comú.  
8. La resolució posarà fi a la via administrativa i contra aquesta podrà interposar-se un recurs potestatiu de reposició davant el mateix òrgan en el termini d'un mes a partir de l'endemà de la seua notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos davant el corresponent jutjat contenciós administratiu de la Comunitat Valenciana, de conformitat amb l'article 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Article 8. Mitjà de notificació  
1. La notificació de les resolucions i actes de tràmit es practicarà a través de la seu electrònica de la Generalitat (https://sede.gva.es).  
2. A tal fi es remetrà un avís a l'adreça de correu electrònic que figure en l'expedient, on s'informarà de la posada a la disposició d'una notificació en la mencionada seu electrònica. La falta de pràctica de l'avís no impedirà que la notificació siga considerada plenament vàlida.  
  
  
Article 9. Justificació i pagament  
1. La justificació de les ajudes es regeix pel que es disposa en el Decret 217/2020, i s'haurà de presentar en el termini de l'1 al 20 de gener de 2022.  
2. En aquest termini haurà d'aportar-se la següent documentació:  
a) Llistat de persones treballadores amb diversitat funcional o discapacitat severa incloses en l'article 1 del present decret, els costos salarials del qual hagen sigut subvencionats en 2021, segons model normalitzat que figura en l'enllaç a la web de LABORA Servei Valencià d'Ocupació i Formació com annex II.  
b) Declaració final de finançament, segons model normalitzat.  
c) Acreditació que l'entitat beneficiària està al corrent en el pagament de les obligacions per reintegrament de subvencions, d'acord amb el que es disposa en l'article 34.5 de la Llei 38/2003, de 17 de novembre, general de subvencions, mitjançant model normalitzat.  
3. Atés que les ajudes regulades en aquest decret estableixen un increment del 5 % de l'SMI respecte a les «Ajudes a projectes d'inserció laboral en CEO per al finançament parcial dels costos salarials del personal amb diversitat funcional o discapacitat de 2021», regulades en el Decret 217/2020, passant per tant a finançar-se els costos salarials de les persones treballadores amb diversitat funcional o discapacitat severa dels CEO en 2021, d'un 50 a un 55 % de l'SMI, el compte justificatiu d'aquesta ajuda resultarà ser la mateixa que la que figure en els expedients concedits sobre la base d'aquest Decret 217/2020, sense que siga necessari aportar-la novament.  
4. Una vegada completada la justificació de la despesa corresponent als expedients concedits sobre la base del Decret 217/2020, es procedirà a proposar el pagament de les ajudes regulades en aquest decret.  
5. En tot cas, amb anterioritat a dictar-se la proposta de resolució de pagament, l'entitat beneficiària haurà de trobar-se al corrent en el compliment de les seues obligacions tributàries i davant la Seguretat Social, d'acord amb el que es disposa en l'apartat 4 de l'article 6 d'aquest decret.  
  
Article 10. Compatibilitat amb el Mercat Comú  
Les ajudes recollides en aquest decret, suposen un increment de les «Ajudes a projectes d'inserció laboral en CEO per al finançament parcial dels costos salarials del personal amb diversitat funcional o discapacitat severa de l'exercici 2021» regulades en el Decret 217/2020, i tal com disposa aquest decret, són compatibles amb el Mercat Comú, ja que es regeixen pel Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L 187/1 de 26.06.2014), modificat pel Reglament (UE) 2020/972 de la Comissió de 2 de juliol de 2020 pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) número 651/2014 pel que fa a la seua pròrroga i els ajustos pertinents (DOUE L 215/3, 07.07.2020), i concretament per l'article 33 d'aquest reglament, que van ser comunicades a la Comissió Europea que ha registrat aquesta comunicació amb el número d'assumpte SA.61596.  
  
  
Article 11. Facultats d'execució  
Es faculta a la persona titular de la Direcció General de LABORA Servei Valencià d'Ocupació i Formació per a dictar les instruccions i adoptar les mesures oportunes per a l'aplicació i execució d'aquest decret.  
  
Article 12. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Article 13. Consideració del decret  
D'acord amb el que es disposa en l'article 168.1.C de la Llei 1/2015, aquest decret no té la consideració de disposició de caràcter general.  
  
Article 14. Recursos  
Contra aquest decret, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia, d'acord amb el que s'estableix en l'article 10 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades/entitats interessades puguen presentar qualsevol altre recurs que estimen pertinent.  
  
València, 15 d'octubre de 2021  
  
El president de la Generalitat,  
XIMO PUIG I FERRER  
  
El conseller d'Economia Sostenible,  
Sectors Productius, Comerç i Treball,  
RAFAEL CLIMENT GONZÁLEZ